**SLUŽBENI GLASNIK**

**GRADA HVARA**



GODINA XXX. BROJ 8. Godišnja pretplata iznosi 150 EUR -

Hvar, 15. prosinca 2023. godine plaća se na račun broj : 2500009-1815300001

Na temelju članka 5. Zakona o kulturnim vijećima i financiranju javnih potreba u kulturi („Narodne novine“, broj: 83/22), Zakona o udrugama („Narodne novine“, broj: 74/14,70/17 i 98/19), Uredbe o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“, broj: 26/15), te članka 25. Statuta Grada Hvara („Službeni glasnik Grada Hvara“, broj: 3/18,10/18 i 2/21) Gradsko vijeće Grada Hvara, na 32. sjednici održanoj dana 14. prosinca 2023. godine,

d o n o s i

**ODLUKU**

**o izmjeni Programa javnih potreba u kulturi Grada Hvara za 2023.godinu**

**Članak 1.**

U Programu javnih potreba u kulturi Grada Hvara za 2023.godinu („Službeni glasnik Grada Hvara“, broj: 12/22 i 5/23) mijenja se članak 7. tako da izmijenjeni glasi:

„POMOĆ MUZEJU HVARSKE BAŠTINE

Aktivnost A 1019 04

U Proračunu Grada Hvara za 2023. godinu planiraju se sredstva za pomoć Muzeju hvarske baštine u ukupnom iznosu od 10.000,00 EUR i to 600,00 EUR za otkup spomeničke građe te 9.400,00 EUR za programsku aktivnost uključujući tiskanje Rječnika hvarskog govora.“

**Članak 2.**

Ova Odluka stupa na snagu prvog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO -DALMATINSKA ŽUPANIJA***

***GRAD HVAR***

***Gradsko vijeće***

KLASA:611-01/22-01/6

URBROJ: 2181-2/01-02-23-7

Hvar, 14. prosinca 2023.godine

PREDSJEDNIK

GRADSKOG VIJEĆA:

Jurica Miličić, mag.iur.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 67. Zakona o komunalnom gospodarstvu ("Narodne novine", broj: 68/18, 110/18 i 32/20) i članka 25. Statuta Grada Hvara ("Službeni glasnik Grada Hvara", broj: 3/18, 10/18 i 2/21), Gradsko vijeće Grada Hvara na 32. sjednici održanoj dana 14. prosinca 2023. godine, d o n o s i :

**Odluku**

**o izmjeni i dopuni Programa**

**građenja komunalne infrastrukture za 2023. godinu za Grad Hvar**

**Članak 1.**

U Programa građenja komunalne infrastrukture za 2023. godinu za Grad Hvar („Službeni glasnik Grada Hvara“, broj: 12/22 i 5/23) mijenja se članak 3., tako da izmijenjeni glasi:

„GRAĐENJE KOMUNALNE INFRASTRUKTURE

Programom se određuju:

* građevine komunalne infrastrukture koje će se graditi radi uređenja neuređenih dijelova građevinskog područja (skupina A) u iznosu od 1.278.000,00 Eura
* građevine komunalne infrastrukture koje će se graditi u uređenim dijelovima građevinskog područja (skupina B) u iznosu od 425.000,00 Eura
* građevine komunalne infrastrukture koje će se graditi izvan građevinskog područja (skupina C) u iznosu od 0,00 Eura
* postojeće građevine komunalne infrastrukture koje će se rekonstruirati i način rekonstrukcije (skupina D) u iznosu od 934.620,00 Eura

Programom je obuhvaćeno građenje komunalne infrastrukture i to:

1. nerazvrstane ceste
2. javne prometne površine na kojima nije dopušten promet motornih vozila
3. javna parkirališta
4. javne zelene površine
5. građevine i uređaji javne namjene
6. javna rasvjeta
7. groblja

Opis poslova, procjena troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja prikazani su tablično kako slijedi:

|  |  |  |  |
| --- | --- | --- | --- |
| **1. Građevine komunalne infrastrukture koje će se graditi radi uređenja neuređenih dijelova građevinskog područja (skupina A)** | PROCJENA TROŠKOVA (EUR sa PDV-om) | ISKAZ FINANCIJSKIH SREDSTAVA PREMA IZVORIMA FINANCIRANJA | |
| IZVOR | IZNOS (EUR sa PDV-om) |
| NERAZVRSTANE CESTE | | | |
| Otkup zemljišta za izgradnju Spojne Ceste Opuzena Glavica - D116 s parkiralištem u Hvaru, cesta unutar UPU Stanovanje u zelenilu i prometnice u obuhvatu DPU-a Biskupija | 200.000,00 | viškovi prethodnih godina | 200.000,00 |
| Izrada projektne dokumentacije za gradnju prometnica u obuhvatu UPU Dolac | 22.000,00 | Opći prihodi | 22.000,00 |
| Novelacija glavnog projekta prometnice i parkirališta u Ulici Šime Buzolića Tome (iza gradskog groblja) | 15.000,00 | Opći prihodi | 7.400,00 |
| Komunalni doprinos | 7.600,00 |
| NERAZVRSTANE CESTE UKUPNO | 237.000,00 | | |
| JAVNE ZELENE POVRŠINE | | | |
| Izmjena i dopuna idejnog projekta Sportskog centra | 1.000,00 | opći prihodi | 1.000,00 |
| JAVNE ZELENE POVRŠINE UKUPNO | 1.000,00 | | |
| GROBLJA | | | |
| Kapitalna pomoć Komunalnom za gradnju novog gradskog groblja Kruvenica | 1.000.000,00 | viškovi prethodnih godina | 1.000.000,00 |
|
| Proširenje mjesnog groblja i izgradnja mrtvačnice s prostorom za ispraćaj u Svetoj Nedjelji | 40.000,00 | Opći prihodi | 40.000,00 |
|
| GROBLJA UKUPNO | 1.040.000,00 | | |
|  |  |  |  |
|  |  |  |  |
| **2. Građevine komunalne infrastrukture koje će se graditi u uređenim dijelovima građevinskog područja (skupina B)** | PROCJENA TROŠKOVA (EUR sa PDV-om) | ISKAZ FINANCIJSKIH SREDSTAVA PREMA IZVORIMA FINANCIRANJA | |
| IZVOR | IZNOS (EUR sa PDV-om) |
| NERAZVRSTANE CESTE | | | |
| Nanošenje novih stabilizirajućih i habajućih slojeva (asfaltiranje) na kolne površine na području grada Hvara i gradskih naselja (Ulica biskupa J. Dubokovića,Ulica Marina Gazarovića, Ulica Ante Martinolića, naselja Milna, Brusje i Velo Grablje i dr.) | 53.500,00 | Viškovi prethodnih godina | 50.000,00 |
| komunalni doprinos | 3.500,00 |
|
| Gradnja nogostupa na raznim lokacijama na području Grada Hvara ( Ulica Šime Buzolića Tome, Ulica Dinka Kovačevića, Ulica Biskupa J. Dubokovića - prilaz Fortici, Ulica Janka Zazjala i dr.) | 55.000,00 | prihod od prodaje nefinancijske imovine | 600,00 |
| Viškovi prethodnih godina | 54.400,00 |
| Dobava i ugradba zaštitnih ograda (Ulica put Podstina, Ulica Ivana Vučetića, Ulica Vlade Avelinija i dr.) | 10.000,00 | komunalni doprinos | 10.000,00 |
|
| Radovi na pokosu i parkirnim površinama odvojka Ulice biskupa Jurja Dubokovića | 2.500,00 | komunalni doprinos | 2.500,00 |
| Uređenje Ulice biskupa Jurja Dubokovića s rekonstrukcijom infrastrukture | 26.000,00 | komunalni doprinos | 26.000,00 |
|
|
| NERAZVRSTANE CESTE UKUPNO | 147.000,00 | | |
| JAVNE PROMETNE POVRŠINE NA KOJIM NIJE DOPUŠTEN PROMET MOTORNIH VOZILA | | | |
| Izgradnja stubišta u Ulici Put Podstine (do plaže) | 36.000,00 | opći prihodi | 36.000,00 |
| Sanacija betonskih gazišta u Ulici skaline od Gojave | 7.000,00 | opći prihodi | 7.000,00 |
| Dobava i ugradba zaštitnih ograda | 11.000,00 | opći prihodi | 11.000,00 |
| Izrada ograde na stubištu ogranka Ulice biskupa Jurja Dubokovića | 9.000,00 | opći prihodi | 9.000,00 |
| Snimanje postojećih instalacija infrastrukture i izrada izvedbenog projekta s troškovnikom javne površine na Obali riva (ispred pošte) | 13.000,00 | opći prihodi | 13.000,00 |
| JAVNE PROMETNE POVRŠINE NA KOJIM NIJE DOPUŠTEN PROMET MOTORNIH VOZILA UKUPNO | 76.000,00 | | |
| JAVNE ZELENE POVRŠINE | | | |
| Izgradnja, dobava i postava igrala na dječjem igralištu u Velom Grablju | 10.000,00 | Viškovi prethodnih godina | 10.000,00 |
| Izgradnja javnog WC-a i društvenih prostorija JK Zvir ( I faza – iskop i priključci infrastrukture) | 30.000,00 | Viškovi prethodnih godina | 30.000,00 |
| Sportska oprema za igralište u Svetoj Nedjelji | 3.000,00 | Viškovi prethodnih godina | 3.000,00 |
| Izgradnja, dobava i postava igrala na dječjem igralištu u Milni | 9.000,00 | Viškovi prethodnih godina | 9.000,00 |
| JAVNE ZELENE POVRŠINE UKUPNO | 52.000,00 | | |
| JAVNA RASVJETA | | | |
| Dobava rasvjetnih tijela, rasvjetnih stupova, kablova, traka uzemljenja i drugog elektromaterijala za javnu rasvjetu | 27.000,00 | opći prihodi | 2.000,00 |
| komunalni doprinos | 25.000,00 |
| Radovi iskopa, postavljanja kabela, traka uzemljenja i izrada temelja za javnu rasvjetu na raznim lokacijama (Ulica biskupa Jurja Dubokovića - prilaz tvrđavi, Ulica Marina Blagaića, Ulica Dinka Kovačevića, predio Ograde, naselje Brusje, Velo Grablje i druge lokacije) | 50.000,00 | opći prihodi | 25.000,00 |
| komunalni doprinos | 25.000,00 |
| Dobava i ugradnja solarne javne rasvjete na teško dostupnim i nekabliranim lokacijama (Pakleni otoci, Bruške vale, Sveta Nedjelja i druge lokacije) | 23.000,00 | opći prihodi  naknada za  zadrž.nez.građevina | 20.300,00  2.700,00 |
| Dobava i ugradnja podnih rasvjetnih tijela za šetnicu u Šumici | 11.000,00 | opći prihodi | 11.000,00 |
| Proširenje mreže javne rasvjete na Paklenim otocima (Sv. Klement) | 10.000,00 | opći prihodi | 7.300,00 |
| opći prihod | 2.700,00 |
| Javna rasvjeta oko crkve u Brusju | 3.000,00 | opći prihodi | 3.000,00 |
| Izrada ferala javne rasvjete za zaštićenu gradsku jezgru | 26.000,00 | opći prihodi | 26.000,00 |
| JAVNA RASVJETA UKUPNO | 150.000,00 | | |
|  |  |  |  |
|  |  |  |  |
| **3. Građevine komunalne infrastrukture koje će se graditi izvan građevinskog područja (skupina C)** | PROCJENA TROŠKOVA (EUR sa PDV-om) | ISKAZ FINANCIJSKIH SREDSTAVA PREMAIZVORIMA FINANCIRANJA | |
| IZVOR | IZNOS (EUR sa PDV-om) |
|  |  |  |  |
|  |  |  |  |
| **4. Građevine komunalne infrastrukture koje će se rekonstruirati i način rekonstrukcije (skupina D)** | PROCJENA TROŠKOVA (EUR sa PDV-om) | ISKAZ FINANCIJSKIH SREDSTAVA PREMA IZVORIMA FINANCIRANJA | |
| IZVOR | IZNOS (EUR sa PDV-om) |
| NERAZVRSTANE CESTE | | | |
| Rekonstrukcija i povećanje sigurnosti prometa na nerazvrstanim cestama HV-071, HV-143, GR-01, GR-05, GR-07, i BR-32 | 46.000,00 | komunalni doprinos | 25.000,00 |
| viškovi iz prethodnih godina | 21.000,00 |
| Rekonstrukcija i stabilizacija nerazvrstanih cesta, poljskih puteva i parkirnih površina na području grada Hvara i gradskih naselja | 53.000,00 | komunalni doprinos | 25.000,00 |
| viškovi iz prethodnih godina | 28.000,00 |
| Pripremni radovi izdizanja okana za potrebe nanošenja novih slojeva kolnika | 7.000,00 | viškovi iz prethodnih godina | 7.000,00 |
| Obnova horizontalne signalizacije nerazvrstanih cesta na području grada Hvara | 30.000,00 | komunalni doprinos | 400,00 |
| viškovi iz prethodnih godina | 29.600,00 |
| NERAZVRSTANE CESTE UKUPNO | 136.000,00 | | |
| JAVNE PROMETNE POVRŠINE NA KOJIM NIJE DOPUŠTEN PROMET MOTORNIH VOZILA | | | |
| Sanacija ulice i kamenih stepenica u Ulici Jurja Novaka i Težačkoj ulici | 20.000,00 | Opći prihodi | 20.000,00 |
|
| Posjetiteljski centar Rotonda | 231.400,00 | pomoći (EU sredstva) | 194.830,00 |
| komunalni doprinos | 36.570,00 |
| Geostaza - Hvarski tsunamit 66 | 250.000,00 | pomoći (EU sredstva) | 206.000,00 |
| komunalni doprinos | 44.000,00 |
| Rekonstrukcija ulice Jurja Matijevića | 20.000,00 | Opći prihodi | 20.000,00 |
|
| Obnova pločnika na Trgu sv. Stjepana u sklopu izgradnje bujičnog kanala (I faza radova ) | 43.000,00 | viškovi iz prethodnih godina | 43.000,00 |
|
| Stabilizacija, rekonstrukcija i uređenje hodne površine i kamenih rubnjaka šetnice s odmorištima u Šumici | 16.220,00 | Opći prihodi | 16.220,00 |
|
|
| Rekonstrukcija Ulice kroz Burak ( od TS do zgrade OŠ Hvar) | 50.000,00 | komunalni doprinos | 34.930,00 |
|  | Opći prihodi | 15.070,00 |
| JAVNE PROMETNE POVRŠINE NA KOJIM NIJE DOPUŠTEN PROMET MOTORNIH VOZILA UKUPNO | 630.620,00 | | |
| JAVNE ZELENE POVRŠINE | | | |
| Rekonstrukcija terena boćališta u Sportsko-društvenom centru "Tenis" | 15.000,00 | viškovi iz prethodnih godina | 15.000,00 |
|
| Rekonstrukcija i opremanje dječjeg igrališta Šumica (II. Faza) | 65.000,00 | pomoći (EU sredstva) | 40.000,00 |
| viškovi iz prethodnih godina | 25.000,00 |
| Dodatni radovi uređenja dječjeg igrališta Šumica | 18.000,00 | viškovi iz prethodnih godina | 18.000,00 |
| JAVNE ZELENE POVRŠINE UKUPNO | 98.000,00 | | |
| JAVNA RASVJETA | | | |
| Rekonstrukcija podnih lampi javne rasvjete u parkovima | 4.000,00 | viškovi iz prethodnih godina | 4.000,00 |
| Modernizacija urbane rasvjete u zaštićenoj gradskoj jezgri | 40.000,00 | viškovi iz prethodnih godina | 40.000,00 |
| Rekonstrukcija led reflektora na helidromu Hvar | 3.000,00 | viškovi iz prethodnih godina | 3000,00 |
| Dobava i ugradba zidnih lampi na javnim stubištima na području grada Hvara | 15.000,00 | viškovi iz prethodnih godina | 15.000,00 |
| Rekonstrukcija i ugradnja led panela na javnim zelenim površinama | 8.000,00 | viškovi iz prethodnih godina | 8.000,00 |
| JAVNA RASVJETA UKUPNO | 70.000,00 | | |
|  |  |  |  |
| **UKUPNO PROGRAM GRAĐENJA K.I. ZA 2023. GODINU:** | **2.637.620,00 EUR** | | |

**Članak 2.**

Ova Odluka stupa na snagu prvog dana od dana objave u „Službenom glasniku Grada Hvara“.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***Gradsko vijeće***

KLASA: 363-01/22-01/130

URBROJ : 2181-2/01-02-23-06

Hvar, 14.prosinca 2023.g.

Predsjednik

Gradskog vijeća Grada Hvara:

Jurica Miličić, dipl. iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju odredbe članka 132. Zakona o gradnji („NN“, broj 153/13, 20/17, 39/19, 125/19) i odredbe članka 25. Statuta Grada Hvara («Službeni glasnik Grada Hvara», broj: 3/18, 10/18 i 2/21), po prethodno pribavljenom mišljenju Turističke zajednice Grada Hvara, Gradsko vijeće Grada Hvara, na 32 sjednici, održanoj dana 14. prosinca 2023. godine, d o n o s i

**ODLUKU**

**o privremenoj zabrani izvođenja građevinskih radova na području Grada Hvara**

**tijekom turističke sezone u 2024. godini**

**I. UVOD**

**Članak 1.**

Ovom Odlukom privremeno se zabranjuje izvođenje građevinskih radova za vrijeme turističke sezone na području Grada Hvara, odnosno određuju se vrste radova, područja, razdoblje kalendarske godine i vrijeme u kojem se privremeno zabranjuje izvođenje građevinskih radova, utvrđuju se opći uvjeti i razlozi zbog kojih se u pojedinim slučajevima mogu izvoditi građevinski radovi te provođenje nadzora.

**II. PODRUČJA, RAZDOBLJA I VRIJEME PRIVREMENE ZABRANE IZVOĐENJA**

**GRAĐEVINSKIH RADOVA**

**Članak 2.**

Privremena zabrana izvođenja građevinskih radova odnosi se na sva područja unutar obuhvata određenih granicom građevinskog područja i granicom naselja.

Zabrana se odnosi i na područja izvan onih definiranih stavkom 1) ovog članka, a koja su udaljena manje od 200 m od već izgrađenih građevina.

**Članak 3.**

Zabrana se odnosi na razdoblje od 15. svibnja do 02. listopada.

**Članak 4.**

Zabrana se odnosi na dnevno vrijeme od 0 do 24 sata.

**III. VRSTE GRAĐEVINA, ODNOSNO RADOVA KOJI SE NE SMIJU IZVODITI**

**Članak 5.**

Privremeno se zabranjuje izvođenje zemljanih radova i radova na izgradnji konstrukcije građevine.

**IV. NADZOR NAD PROVEDBOM ODLUKE**

**Članak 6.**

Nadzor nad provedbom ove Odluke provode komunalni redari Grada Hvara.

**Članak 7.**

U obavljanju nadzora komunalni redari postupaju sukladno odgovarajućim odredbama Zakona o građevinskoj inspekciji („Narodne novine“, br. 153/13) i Zakona o gradnji („Narodne novine“, br. 153/13, 20/17, 39/19, 125/19).

**V. IZNIMNI SLUČAJEVI NA KOJE SE ODREDBE OVE ODLUKE NE ODNOSE**

**Članak 8.**

Odredbe ove Odluke ne odnose se na:

1. građevine, odnosno radove za čije je građenje, odnosno izvođenje utvrđen interes Republike Hrvatske
2. uklanjanje građevina na temelju rješenja građevinske inspekcije ili odluke drugog tijela državne vlasti
3. građenje građevina, odnosno izvođenje radova u godini u kojoj je ova Odluka stupila na snagu

**VI. PRIJELAZNE I ZAVRŠNE ODREDBE**

**Članak 9.**

Danom stupanja na snagu ove Odluke prestaje važiti Odluka o privremenoj zabrani izvođenja građevinskih radova tijekom turističke sezone u 2023. godini („Službeni glasnik Grada Hvara“, broj 12/22).

**Članak 10.**

Ova Odluka stupa na snagu osmog dana od objave u „Službenom glasniku Grada Hvara“, a primjenjuje se od iduće kalendarske godine.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 363-01/23 -01/146

URBROJ: 2181-2/01-02-23-7

Hvar, 14.prosinac 2023. godine

PREDSJEDNIK

GRADSKOG VIJEĆA:

Jurica Miličić mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 6. i 25. Statuta Grada Hvara („Službeni glasnik Grada Hvara“, broj: 3/18, 10/18 i 2/21) i članka 31. Odluke o javnim priznanjima Grada Hvara („Službeni glasnik Grada Hvara“, broj: 8/17), Gradsko vijeće Grada Hvara na 32. sjednici održanoj 14. prosinca 2023. godine, donosi

**ODLUKU**

**o dodjeli Nagrade Grada Hvara za postignuća na natjecanjima**

**državne razine i međumarodne razine – za osvojeno Prvenstvo Hrvatske u klasi ILCA 7 i osvojeno 2. mjesto na Prvenstvu Europe u klasi ILCA 7**

**Članak 1.**

FILIPU JURIŠIĆU, Jelke Bučić 2, Hvar, OIB: 92709575589, dodjeljuje se javno priznanje Grada Hvara, kao Nagrada Grada Hvara za postignuća na natjecanjima državne i međunarodne razine, Nagrada grada Hvara za sportska postignuća.

**Članak 2.**

Nagradu Grada Hvara za postignuća na natjecanjima državne i međunarodne razine, Nagrada Grada Hvara za sportska postignuća dodjeljuje se u novčanom iznosu od 1990.84 Eura (15.000,00 kuna)

**Članak 3.**

Ova Odluka stupa na snagu osmog dana od dana objave u Službenom glasniku Grada Hvara.

***REPUBLIKA HRVATSKA***

***SPLITSKO DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 620-01/23-01/3

URBROJ: 2181-2/01-02-23-03

Hvar, 14. prosinca 2023. godine

PREDSJEDNIK

GRADSKOG VIJEĆA:

Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 7. stavak 1. i članka 10. stavka 3. Zakona o financiranju političkih aktivnosti, izborne promidžbe i referenduma (“Narodne novine” broj 29/19 i 98/19) i članka 25. Statuta Grada Hvara (“Službeni glasnik Grada Hvara“, broj: 3/18, 10/18 i 2/21 ), Gradsko vijeće Grada Hvara na 32. sjednici održanoj 14. prosinca 2023. godine, donosi:

**ODLUKU**

**o izmjeni Odluke o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Gradskom vijeću Grada Hvara za 2023. godinu**

**Članak 1.**

Ovom Odlukom mijenja se članak 3. Odluke o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Gradskom vijeću Grada Hvara za 2023. godinu („Služeni glasnik Grada Hvara“, broj: 12/22 ) tako da izmijenjeni glasi:

„Političkim strankama i nezavisnim vijećnicima zastupljenim u Vijeću raspoređuju se sredstva osigurana u Proračunu Grada Hvara za 2023. godinu na način utvrđen u članku 2. ove Odluke u iznosima kako slijedi:

|  |  |  |  |  |  |
| --- | --- | --- | --- | --- | --- |
| STRANKA/NEZAVISNI VIJEĆNIK | BROJ ČLANOVA | ŽENE | MUŠKARCI | TROMJESEČNI  IZNOS | UKUPAN IZNOS SREDSTAVA ZA 2023.GODINU |
| NADA JELIČIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK | 1 | 1 | 0 | 286,00 EUR | 1.144,00 EUR |
| VLADIMIR BIAŽEVIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK-MANDAT STAVLJEN U MIROVANJE 6.6.2023. | 1 | 0 | 1 | 260,00 EUR | 448,57 EUR |
| ŽELJKO OBRADOVIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK-MANDAT STAVLJEN U MIROVANJE 6.6.2023. | 1 | 0 | 1 | 260,00 EUR | 448,57 EUR |
| NAĐA SALOM, KANDIDACIJSKA LISTA GRUPE BIRAČA , NOSITELJ: RIKARDO NOVAK-MANDAT OD 6.6. DO 14.11.2023.G. | 1 | 1 | 0 | 286,00 EUR | 501,34 EUR |
| STANISLAV ŠTAMBUK KANDIDACIJSKA LISTA GRUPE BIRAČA , NOSITELJ: RIKARDO NOVAK-MANDAT OD 6.6.2023. | 1 | 0 | 1 | 260,00 EUR | 591,43 EUR |
| ŽIVKO PETRIČIĆ KANDIDACIJSKA LISTA GRUPE BIRAČA , NOSITELJ: RIKARDO NOVAK-MANDAT OD 14.11.2023. | 1 | 0 | 1 | 260,00 EUR | 135,65 EUR |
| TONČI ZORAN TRBUHOVIĆ, KANDIDACIJSKA LISTA GRUPE BIRAČA , NOSITELJ: RIKARDO NOVAK. | 1 | 0 | 1 | 260,00 EUR | 1.040,00 EUR |
| ANA NUIĆ, KANDIDACIJSKA LISTA GRUPE BIRAČA, NOSITELJ: PJERINO BEBIĆ -MANDAT STAVLJEN U MIROVANJE 31.01.2023.G. | 1 | 1 | 0 | 286,00 EUR | 95,40 EUR |
| IVICA BILANDŽIĆ, KANDIDACIJSKA LISTA GRUPE BIRAČA, NOSITELJ: PJERINO BEBIĆ-MANDAT OD 31.01.2023.G. | 1 | 0 | 1 | 260,00 EUR | 953,40 EUR |
| KARLA KARKOVIĆ, KANDIDACIJSKA LISTA GRUPE BIRAČA , NOSITELJ: PJERINO BEBIĆ | 1 | 1 | 0 | 286,00 EUR | 1.144,00 EUR |
| ANDRO KOMAZIN, KANDIDACIJSKA LISTA GRUPE BIRAČA , NOSITELJ: PJERINO BEBIĆ | 1 | 0 | 1 | 260,00 EUR | 1.040,00 EUR |
| SOCIJALDEMOKRATSKA PARTIJA HRVATSKE- SDP | 2 | 0 | 2 | 520,00 EUR | 2.080,00 EUR |
| HRVATSKA DEMOKRATSKA ZAJEDNICA -HDZ | 2 | 0 | 2 | 520,00 EUR | 2.080,00 EUR |
| HRVATSKA SELJAČKA STRANKA -HSS | 1 | 0 | 1 | 260,00 EUR | 1.040,00 EUR |
| JOŠKO ROSSO, KANDIDACIJSKA LISTA GRUPE BIRAČA , NOSITELJ: JOŠKO ROSSO | 1 | 0 | 1 | 260,00 EUR | 1.040,00 EUR |
| UKUPNO: |  |  |  |  | 13.782,36 EUR |

**Članak 2.**

Ova Odluka stupa na snagu prvog dana od dana objave u “Službenom glasniku Grada Hvara”.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 402-04/22-01/14

URBROJ: 2181-2/01-02-23-4

Hvar, 14. prosinca 2023.g.

PREDSJEDNIK

GRADSKOG VIJEĆA:

Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 35. Zakona o lokalnoj i područnoj (regionalnoj) samoupravi („Narodne

novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 25. Statuta Grada Hvara (“Službeni glasnik Grada Hvara”, broj: 3/18 i 10/18), članka 14. stavak 3. Odluke korištenju i zakupu javnih površina („Službeni glasnik Grada Hvara“, broj: 10/17, 8/19 i 1/22) i Plana o načinu postavljanja privremenih pokretnih objekata („Službeni glasnik Grada Hvara“, broj: 10/17, 5/22 i 7/22), Gradsko vijeće Grada Hvara na 32. sjednici održanoj dana 14. prosinca 2023.godine, donosi

**ZAKLJUČAK**

**O DAVANJU PONUDE ZA SKLAPANJE NOVOG UGOVORA DOSADAŠNJIM**

**KORISNICIMA JAVNIH POVRŠINA za razdoblje 2024 - 2026**

**Članak 1.**

Dosadašnjim korisnicima javnih površina (osim korisnika javnih površina za postavu štekata) koji su s Gradom Hvarom sklopili ugovor o zakupu javne površine i koji istječu 31. prosinca 2023. godine, a koji u potpunosti i na vrijeme izvršavaju svoje financijske obveze prema Gradu Hvaru, ponudit će se sklapanje novog ugovora o zakupu i to ako je pojedino mjesto i lokacija predviđena Planom o načinu postavljanja privremenih pokretnih objekata.

**Članak 2.**

Korisnici iz članka 1. ovog Zaključka se moraju očitovati da li prihvaćaju ponudu iz istog članka i to u roku od 30 dana od donošenja ovog Zaključka na sjednici Gradskog vijeća Grada Hvara.

**Članak 3.**

Zadužuje se Odsjek za proračun, financije i gospodarstvo JUO-a Grada Hvara da provede ovaj Zaključak te pripremi izvješće o očitovanjima iz članka 2. ovog Zaključka.

**Članak 4.**

Ovaj Zaključak stupa na snagu prvog dana od dana objave u „Službenom glasniku Grada Hvara“.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADSKO VIJEĆE***

KLASA: 363-01/23-02/165

URBROJ: 2181-2/01-02-23-02

Hvar, 14. prosinca 2023. godine

PREDSJEDNIK

GRADSKOG VIJEĆA:

Jurica Miličić, mag.iur., v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na osnovi članka 60. Zakona o proračunu («Narodne novine», br. 144/21) i članka 34. Statuta Grada Hvara («Službeni glasnik Grada Hvara», br. 3/18, 10/18 i 2/21), Gradonačelnik Grada Hvara

d o n o s i

**ZAKLJUČAK**

**o preraspodjeli proračunskih sredstava planiranih u Proračunu Grada Hvara za 2023. godinu**

**Članak 1.**

Nalaže se preraspodjela sredstava navedenih u Proračunu Grada Hvara za 2023. godinu ( Službeni glasnik Grada Hvara, br. 12/22 i 5/23) u okviru Razdjela: 001, i to kako slijedi:

1. U općem dijelu preraspodjeljuju se iznosi na računima kako slijedi:

* na računu 31- Rashodi za zaposlene povećava se planirani iznos za 20.000,00 eura,
* na računu 32 – Materijalni rashodi povećava se planirani iznos za 42.000,00 eura,
* na računu 36 – Pomoći dane u inozemstvo i unutar općeg proračuna povećava se planirani iznos za 17.000,00 eura,
* na računu 41- Rashodi za nabavu neproizvedene dugotrajne imovine smanjuje se planirani iznos za 31.300,00 eura i
* na računu 42- Rashodi za nabavu proizvedene dugotrajne imovine smanjuje se planirani iznos za 47.700,00 eura.

odnosno ukupno povećanje i smanjenje iznosi 81.300,00 eura.

1. U posebnom dijelu proračuna preraspodjeljuju se sredstva kako slijedi:

* u Programu 1001 – Javna uprava i administracija, Aktivnost A 1001 01 Rad gradonačelnika i gradske uprava, na računu 31-Rashodi za zaposlene povećava se planirani iznos za 16.000,00 eura iz izvora općih prihodi,
* u Programu 1003 – Opće usluge i pričuva , Aktivnost A1003 01 Opće usluge i pričuva, na računu 32- Materijalni rashodi povećava se planirani iznos za 32.000,00 eura iz izvora općih prihodi,
* u Programu 1005 – Organiziranje i provođenje zaštite i spašavanja, Aktivnost A 1005 05 Usluge policije, zdravstva i pomoć komunalnog redarstva, na računu 32- Materijalni rashodi povećava se planirani iznos za 2.000,00 eura iz izvora općih prihodi,
* u Programu 1007 – Poticaj razvoju poduzetništva, K.projekt K1007 03 Kupnja zemljišta za poslovno-gospod. Zonu, na računu 41- Rashodi za nabavu neproizvedene dugotrajne imovine smanjuje se planirani iznos za 1.300,00 eura iz izvora općih prihodi,
* u Programu 1008 – Izgradnja i održavanje cesta i puteva, K.projekt K1008 02 Kupnja zemljišta za prometnu infrastrukturu, na računu 41- Rashodi za nabavu neproizvedene dugotrajne imovine smanjuje se planirani iznos za 10.000,00 eura iz izvora općih prihodi,
* u Programu 1008 – Izgradnja i održavanje cesta i puteva, K.projekt K1008 03 Gradnja cesta i puteva , na računu 42- Rashodi za nabavu proizvedene dugotrajne imovine smanjuje se planirani iznos za 16.000,00 eura iz izvora općih prihodi,
* u Programu 1011 – Prostorno uređenje i unapređenje stanovanja, K.projekt K1011 03 Kupnja nekretnina za opće i društvene namjene , na računu 41- Rashodi za nabavu neproizvedene dugotrajne imovine smanjuje se planirani iznos za 20.000,00 eura iz izvora općih prihodi,
* u Programu 1017 – Zaštita, očuvanje i unapređenje zdravlja, Aktivnost A 1017 01 Pomoć Hitnoj medicinskoj pomoći SDŽ, na računu 36 - Pomoći dane u inozemstvo i unutar općeg proračuna povećava se planirani iznos za 17.000,00 eura iz izvora općih prihodi,
* u Programu 1019 – Promicanje kulture, Aktivnosti A1019 01 Hvarske ljetne priredbe na računu 32– Materijalni rashodi povećava se planirani iznos za 8.000,00 eura iz izvora općih prihodi,
* u Programu 1019 Promicanje kulture, K. projekt K1019 11 Izgradnja nove gradske knjižnice, na računu 42 – Rashodi za nabavu proizvedene dugotrajne imovine smanjuje se planirani iznos za 34.000,00 eura iz izvora opći prihodi,
* u Programu 1022 – Osnovno i srednjoškolsko obrazovanje, K. Projekt K1022 03 Izgradnja osnovne škole i šk. igrališta na računu 42- Rashodi za nabavu proizvedene dugotrajne imovine povećava se planirani iznos za 2.300,00 eura iz izvora općih prihodi,
* u Program 3001: Knjižnična djelatnost, Aktivnost A3001 01 Stručna i izvršna tijela knjižnice, na računu 31- Rashodi za zaposlene povećava se planirani iznos za 4.000,00 eura iz izvora općih prihodi.

odnosno ukupno smanjenje iznosi za 81.300,00 eura i ukupno povećanje za 81.300,00 eura, a sve unutar izvora opći prihodi.

**Članak 2.**

Ovaj Zaključak stupa na snagu danom donošenja i objavit će se u Službenom glasniku Grada Hvara.

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***Gradonačelnik***

KLASA: 400-04/22-01/1

URBROJ: 2181-2/01-01/1-23-6

Hvar, 11. prosinca 2023. god.

GRADONAČELNIK:

Rikardo Novak

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

Na temelju članka 34. Statuta Grada Hvara („Službeni glasnik Grada Hvara“, broj: 3/18, 10/18 i 2/21) i Programa socijalne skrbi Grada Hvara za 2023. godinu („Službeni glasnik Grada Hvara“, broj: 12/22 i 5/23) gradonačelnik Grada Hvara dana 28. studeni 2023. godine donosi

**ODLUKU**

**o isplati jednokratne novčane pomoći (božićnice)**

**Članak 1.**

Ovom Odlukom utvrđuje se pravo na jednokratnu novčanu pomoć (božićnicu) u iznosu od 60 EUR / 452,07 kuna osobama sa stalnim prebivalištem na području grada Hvara (naselja: Hvar, Brusje, V. Grablje, M. Grablje, Milna, Zaraće, Sv. Nedjelja i Jagodna) i to:

1. Umirovljenicima (korisnicima mirovine) kojima mirovina ne prelazi 700 EUR / 5274,15 kuna mjesečno.
2. Osobama starijim od 65 godina koji nemaju mirovinu ni drugo stalno primanje.

Ako je više korisnika iste mirovine pravo na isplatu može ostvariti samo jedna osoba.

**Članak 2.**

Jednokratna novčana pomoć će se isplaćivati iz sredstava proračuna Grada Hvara za 2023. godinu s računa 372 (pozicija 170 Plana) Programa 1023 - Socijalna skrb, Aktivnost A1023 01 Pomoći građanima i kućanstvima.

**Članak 3.**

Za ostvarivanje prava iz članka 1. ove Odluke potrebno je kao dokaz donijeti jedan od sljedećih dokumenata:

1. Umirovljenici (korisnici mirovina) s mirovinom do 700 EUR / 5274,15 kuna: odrezak od mirovine iz 2023. godine ili rješenje o mirovini ne starije od 3 mjeseca ili potvrda HZMO o visini mirovine.
2. Osobe starije od 65 godina koje nemaju mirovinu: potvrdu HZMO da nisu umirovljenici niti korisnici mirovine (potvrda ne smije biti starija od 30 dana).

**Članak 4.**

Isplate će se vršiti na blagajni Grada Hvara na adresi: Ive Miličića 7 (zgrada PP Hvar na Dolcu) sve radne dane, u periodu od 04. do 29. prosinca 2023. g., u vremenu od 8.30 do 14.00 sati (pauza od 11.00 do 11.30 sati), osim 22. i 29. prosinca kada će se isplate vršiti u vremenu od 8.30 do 12.00 sati.

Osobe koje u navedenom periodu ne preuzmu sredstva nemaju pravo na naknadne isplate.

Fiksni tečaj konverzije: 1 EUR = 7.53450 HRK

***REPUBLIKA HRVATSKA***

***SPLITSKO-DALMATINSKA ŽUPANIJA***

***GRAD HVAR***

***GRADONAČELNIK***

KLASA: 551-01/23-01/ 6

URBROJ: 2181-2/01-01/1-23-01

Hvar, 28. studeni 2023. godine

GRADONAČELNIK:

Rikardo Novak, v.r.

\* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \* \*

**S A D R Ž A J:**

**GRADSKO VIJEĆE:**

1. Odluka o izmjeni Programa javnih potreba u kulturi Grada Hvara za 2023.godinu 1
2. Odluka o izmjeni i dopuni Programa građenja komunalne infrastrukture za 2023. godinu za Grad Hvar 1
3. Odluka o privremenoj zabrani izvođenja građevinskih radova na području Grada Hvara tijekom turističke sezone u 2024. godini 7
4. Odluka o dodjeli Nagrade Grada Hvara za postignuća na natjecanjima državne razine i međumarodne razine – za osvojeno Prvenstvo Hrvatske u klasi ILCA 7 i osvojeno 2. mjesto na Prvenstvu Europe u klasi ILCA 7 8
5. Odluka o izmjeni Odluke o raspoređivanju sredstava za redovito godišnje financiranje političkih stranaka i nezavisnih vijećnika zastupljenih u Gradskom vijeću Grada Hvara za 2023. godinu 8
6. Zaključak o davanju ponude za sklapanje novog ugovora dosadašnjim korisnicima javnih površina za razdoblje 2024 - 2026 10

**GRADONAČELNIK:**

1. Zaključak o preraspodjeli proračunskih sredstava planiranih u Proračunu Grada Hvara za 2023. godinu 10
2. Odluka o isplati jednokratne novčane pomoći (božićnice) 12

„Službeni glasnik Grada Hvara“ izdaje Gradsko vijeće Grada Hvara

Odgovorni urednik: tajnica Liljana Caratan Lukšić, dipl. iur. – List izlazi po potrebi

Priprema i izrada: ŽGIRO, vl. Đurđica Sarjanović, Jelsa